Mayweather garanterer for penger til storkampen
«16. januar var bursdagen til Dr. Martin Luther King, 17. januar er bursdagen til Muhammad Ali, og 5. mai er Pacquiaos rumperis-dag» skriver Mayweather på Twitter. For en drøy uke siden gikk han hardt ut på same sted og utfordret Manny «Pacman» Pacquiao til storkamp i Los Angeles 5. mai. Etter noen dager kom motsvaret fra Pacquiao-promotor Bob Arum. Han krevde blant annet at Mayweather måtte finne noen kunne garantere for hans del av pengepotten. «Jeg er klar for å møte Pacquiao 5/5/12. Bob Arum vet at datoen ikke kan endres. Jeg har garantien, ring Schaefer (promotor, red. anm.) & Al (Haymond, rådgiver, red. anm.) og slutt å lyve til fok» melder 34 år gamle Mayweather på Twitter.Et møte mellom Pacquiao og Mayweather vil være den mest innbringende kampen i historien. De to har dominert flere vektklasser i mange år, men går for tiden kamper i weltervekt. Arum mente for noen dager siden at kampen måtte gå senere i mai slik at det ble tid til å sette opp en midlertidig arena med plass til 40.000 tilskuere. I MGM Grand Arena som Mayweather har holdt av til 5. mai er det plass til under halvparten. 1. juni skal for øvrig Mayweather sone en fengselsdom for vold og trusler mot sin tidligere kjæreste og deres felles barn.
Bokseren Floyd Mayweather (34) lover via Twitter å rise baken til Manny Paqcuiao (33) 5. mai. Nå hevder han også å ha pengene for å få i stand storkampen.